CELEX: 62019TN0487
Language: ro
Date: 2019-07-08 00:00:00
Title: Cauza T-487/19: Acțiune introdusă la 8 iulie 2019 — CU/Comitetul Regiunilor

2.9.2019   
            
            
               RO
            
            
               Jurnalul Oficial al Uniunii Europene
            
            
               C 295/81
            
         
      Acțiune introdusă la 8 iulie 2019 — CU/Comitetul Regiunilor
      (Cauza T-487/19)
      (2019/C 295/107)
      Limba de procedură: franceza
      
         Părțile
      
      
         Reclamant: CU (reprezentanți: S. Orlandi și T. Martin, avocați)
      
         Pârât: Comitetul Regiunilor
      
         Concluziile
      
      Reclamantul solicită Tribunalului:
      
                  —
               
               
                  anularea Deciziei din 18 octombrie 2018 privind reducerea factorului de multiplicare aplicabil pentru calcularea remunerației reclamantului ca urmare a promovării sale în gradul AD 14 cu ocazia exercițiului de promovare 2018.
               
            
                  —
               
               
                  obligarea Comitetului Regiunilor la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă trei motive.
      
                  1.
               
               
                  Primul motiv, întemeiat pe încălcarea articolului 44 din Statutul funcționarilor Uniunii Europene (denumit în continuare „statutul”) coroborat cu articolul 7 alineatul (7) din anexa XIII la Statut, întrucât decizia atacată încalcă dreptul dobândit al reclamantului la majorarea factorului de multiplicare aplicabil pentru calcularea remunerației sale corespunzătoare valorii avansării automate în treaptă.
               
            
                  2.
               
               
                  Al doilea motiv, întemeiat pe încălcarea, prin decizia atacată, a dreptului fundamental la egalitate de tratament și a principiului proporționalității, în condițiile în care doi funcționari care au merite și vechime echivalente și care sunt promovați în aceeași zi sunt tratați în mod diferit.
               
            
                  3.
               
               
                  Al treilea motiv, întemeiat pe încălcarea încrederii legitime a reclamantului de a vedea menținută valoarea avansării sale în treaptă, dobândită automat, în urma promovării sale ulterioare, pentru motivul că reducerea factorului de multiplicare a intervenit la zece luni după actul inițial.